Návrh smernica európskeho Parlamentu a Rady o povinných označeniach pre dvoj- alebo trojkolesové motorové vozidlá (kodifikované znenie) /* KOM/2008/0318 v konečnom znení - COD 2008/0099 */





[pic] | KOMISIA EURÓPSKYCH SPOLOČENSTIEV | Brusel, 26.5.2008 KOM(2008) 318 v konečnom znení 2008/0099 (COD) Návrh SMERNICA EURÓPSKEHO PARLAMENTU A RADY o povinných označeniach pre dvoj- alebo trojkolesové motorové vozidlá (kodifikované znenie)(predložená Komisiou) DÔVODOVÁ SPRÁVA 1. V rámci Európy občanov Komisia prikladá veľkú dôležitosť zjednodušovaniu a sprehľadňovaniu práva Spoločenstva s cieľom jeho lepšieho pochopenia a sprístupnenia občanovi, dávajúc mu nové príležitosti, ako aj šancu na efektívnejšie využívanie osobitných práv, ktoré mu poskytuje. Tento cieľ však nemožno dosiahnuť pokým pretrváva stav rozptýlenia mnohých ustanovení, opakovane a často pozmenených v podstatnom rozsahu, vo viacerých právnych aktoch, a to počínajúc pôvodným právnym aktom až po jeho poslednú zmenu a doplnenie, čo si vyžaduje vyčerpávajúce hľadanie a komparáciu mnohých právnych aktov za účelom identifikácie pozitívneho práva. Jasnosť a prehľadnosť práva Spoločenstva preto so sebou prináša potrebu častej kodifikácie pozmenených právnych aktov. 2. Komisia sa z daného dôvodu 1. apríla 1987[1] rozhodla inštruovať svojich úradníkov, aby pristúpili ku kodifikácii všetkých právnych aktov najneskôr po ich desiatej zmene a doplnení. Avšak zdôraznila, že ide o minimálnu požiadavku, keďže príslušné oddelenia by sa mali v záujme prehľadnosti a správneho pochopenia predpisov Spoločenstva usilovať o kodifikáciu ich sa týkajúcich právnych aktov v kratších intervaloch. 3. V podobnom zmysle vyzneli aj závery Európskej rady z Edinburgu z decembra 1992[2], v ktorých táto podčiarkla dôležitosť kodifikácie , poskytujúcej právnu istotu pri nachádzaní práva uplatniteľného v konkrétnom časovom momente na špecifický predmet úpravy. Pri kodifikácii je potrebné dodržiavať štandardné legislatívne postupy Spoločenstva. Vylúčenie obsahových zmien a doplnení aktov prechádzajúcich kodifikáciou umožnilo Európskemu parlamentu, Rade a Komisii 20. decembra 1994 odsúhlasiť skrátené legislatívne konanie pre rýchle prijatie kodifikovaných právnych aktov vo forme medziinštitucionálnej dohody. 4. Predkladaný návrh sleduje kodifikáciu smernice Rady 93/34/EHS zo 14. júna 1993 o povinných označeniach pre dvoj- alebo trojkolesové motorové vozidlá[3]. Nová smernica nahrádza viaceré právne akty tvoriace predmet kodifikácie[4]; návrh plne zachováva obsah kodifikovaných právnych aktov a obmedzuje sa výlučne na ich zjednotenie do jedného právneho aktu, pričom formálne zmeny a doplnenia nepresahujú nevyhnutný kodifikačný účel. 5. Kodifikačný návrh bol vypracovaný na základe predbežného konsolidovaného znenia smernice 93/34/EHS, ako aj jej zmien a doplnení. Toto konsolidované znenie bolo zostavené pre všetky úradné jazyky Úradom pre vydávanie úradných publikácií Európskych spoločenstiev za pomoci systému na spracovanie údajov . V prípade, že dochádza k prečíslovaniu článkov, tak starý, ako aj nový spôsob číslovania je obsiahnutý v tabuľke, tvoriac ej obsah prílohy III kodifikovanej smernice. ê 93/34/EHS (prispôsobené) 2008/0099 (COD) Návrh SMERNICA EURÓPSKEHO PARLAMENTU A RADY o povinných označeniach pre dvoj- alebo trojkolesové motorové vozidlá (Text s významom pre EHP) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok Ö 95 Õ, so zreteľom na návrh Komisie, so zreteľom na stanovisko Európskeho hospodárskeho a sociálneho výboru[5], konajúc v súlade s postupom ustanoveným v článku 251 zmluvy[6], keďže: ê (1) Smernica Rady 93/34/EHS zo 14. júna 1993 o povinných označeniach pre dvoj- alebo trojkolesové motorové vozidlá[7] bola opakovane podstatným spôsobom zmenená a doplnená[8]. V záujme jasnosti a prehľadnosti by sa mala táto smernica kodifikovať. ê 1999/25/ES odôvodnenie 1 (prispôsobené) (2) Ö Smernica 93/34/ES je jednou zo samostatných smerníc systému typového schvaľovania ES stanoveného smernicou Rady 92/61/EHS nahradenou smernicou Európskeho parlamentu a Rady 2002/24/ES z 18. marca 2002 o typovom schválení dvoj- a trojkolesových motorových vozidiel, ktorou sa zrušuje smernica Rady 92/61/EHS[9] a stanovuje technické požiadavky na dizajn a konštrukciu dvoj- alebo trojkolesových motorových vozidiel týkajúce sa povinných označení. Tieto technické predpisy súviseli s aproximáciou právnych predpisov členských štátov, aby sa umožnilo uplatňovanie systému typového schvaľovania ES, ktorý bol stanovený smernicou 2002/24/ES tak, aby boli použiteľné pre každý typ vozidla. Z tohto dôvodu sa ustanovenia smernice 2002/24/ES týkajúce sa systémov vozidla, komponentov a samostatných technických jednotiek uplatňujú na túto smernicu. Õ ê 93/34/EHS odôvodnenie 6 (3) Vzhľadom na povinné označovanie uplatniteľné pre dvojkolesové alebo trojkolesové motorové vozidlá, táto smernica by nemala brániť niektorým členským štátom ponechať si, na nediskriminačnej báze, špecifické záväzné opatrenia pre účely uplatňovania dopravných predpisov za predpokladu, že takéto špecifické požiadavky sa týkajú použitia takých vozidiel a nemajú za následok akékoľvek modifikácie ich konštrukcie, ktoré by mohli spôsobovať prekážky typovému schvaľovaniu tohto typu vozidla v Spoločenstve. ê (4) Táto smernica by sa nemala dotýkať povinností členských štátov týkajúcich sa lehôt na transpozíciu do vnútroštátneho práva a uplatňovanie tých smerníc, ktoré sú uvedené v prílohe II, časť B, ê 93/34/EHS PRIJALI TÚTO SMERNICU: ê 93/34/EHS (prispôsobené) Článok 1 Táto smernica sa vzťahuje na povinné označenie všetkých typov vozidiel definovaných v článku 1 smernice Ö 2002/24/ES Õ. Článok 2 Pre udelenie typového schválenia komponentu ES z hľadiska povinného označenia pre typ dvoj- alebo trojkolesového motorového vozidla a pre podmienky voľného pohybu takýchto vozidiel sa použije postup, ktorý je stanovený v kapitolách II a III smernice Ö 2002/24/ES Õ. Článok 3 Ö Zmeny a doplnenia potrebné na prispôsobenie požiadaviek prílohy I technickému pokroku sa prijmú v súlade s postupom uvedeným v článku [13 ods. 3 smernice Rady 70/156/EHS[10]] Õ. Článok 4 1. Členské štáty nesmú, z dôvodov týkajúcich sa povinného označenia, zakázať uviesť do prevádzky vozidlá, ktoré sú v súlade s touto smernicou. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré príjmu v oblasti pôsobnosti tejto smernice. ê Článok 5 Smernica 93/34/EHS, zmenená a doplnená smernicami uvedenými v prílohe II, časť A, sa zrušuje bez vplyvu na povinnosti členských štátov týkajúce sa lehôt na transpozíciu a uplatňovanie tých smerníc do vnútroštátneho práva, ktoré sú uvedené v prílohe II, časť B. Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe III. Článok 6 Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie . Uplatňuje sa od […]. ê 93/34/EHS Článok 7 Táto smernica je určená členským štátom. V Bruseli [...] Za Európsky parlament Za Radu predseda predseda [...] [...] ê 93/34/EHS PRÍLOHA I POŽIADAVKY TÝKAJÚCE SA POVINNÉHO OZNAČENIA PRE DVOJ- ALEBO TROJKOLESOVÉ MOTOROVÉ VOZIDLÁ 1. VŠEOBECNE 1.1. Všetky vozidlá musia mať štítok a označenia popísané nižšie. Tento štítok a označenia musí pripevniť výrobca alebo jeho oprávnený zástupca. 2. ŠTÍTOK VÝROBCU 2.1. Štítok výrobcu, ktorého vzor je uvedený v doplnku 1, musí byť pevne pripevnený na ľahko prístupnom mieste na súčasti, ktorá sa pri používaní nevymieňa; musí byť zreteľne čitateľný, nezmazateľný a musí obsahovať v uvedenom poradí nasledovné informácie: 2.1.1. názov výrobcu; ê 93/34/EHS (prispôsobené) 2.1.2. typovú schvaľovaciu značku uvedenú v článku 8 smernice Ö 2002/24/ES Õ; 2.1.3. identifikačné číslo vozidla (VIN); ê 1999/25/ES čl. 1 a príloha bod 1 2.1.4. statickú hladinu zvuku: … dB(A) pri … min−1. ê 93/34/EHS 2.2. Typová schvaľovacia značka vyžadovaná podľa bodu 2.1.2, hodnota statickej hladiny zvuku a počet ot/minútu vyžadované podľa bodu 2.1.4, nie sú obsiahnuté v typovom schválení komponentu pre povinné označenie. Tieto časti informácií však musia byť pripojené ku všetkým vozidlám vyrábaným konformne s typom, ktorý bol schválený. 2.3. Výrobca môže pripevniť doplnkové informácie dolu alebo po stranách povinných označení, mimo jasne označeného obdĺžnika, ktorý obsahuje len informácie predpísané v bodoch 2.1.1 až 2.1.4 (pozri doplnok 1). 3. IDENTIFIKAČNÉ ČÍSLO VOZIDLA Identifikačné číslo vozidla sa skladá zo stanovenej kombinácie znakov pridelených výrobcom každému vozidlu. Jeho účelom je umožniť jednoznačnú identifikáciu každého vozidla jeho výrobcom — bez toho aby boli potrebné akékoľvek ďalšie údaje — po dobu 30 rokov. Identifikačné číslo vozidla musí spĺňať nasledovné požiadavky: 3.1. identifikačné číslo vozidla musí byť vyznačené na výrobcovom štítku. Musí byť tiež vytepané alebo vyrazené tak, aby nemohlo byť zmazané alebo zmenené na karosérii alebo ráme v mieste, ktoré je ľahko prístupné a musí byť umiestnené na pravej polovici vozidla; 3.1.1. identifikačné číslo vozidla sa musí skladať z troch nasledovných častí: 3.1.1.1. Prvá časť pozostáva z kódu prideleného vozidlu výrobcom umožňujúcemu identifikáciu osoby. Kód má obsahovať tri znaky (písmená alebo číslice), ktoré mu boli pridelené príslušnými orgánmi štátu, v ktorom má výrobca sídlo v súlade s medzinárodnou agentúrou, pôsobiacou z poverenia Medzinárodnej organizácie pre normalizáciu (ISO). Prvý znak určuje geografickú oblasť, druhý štát v rámci geografickej oblasti a tretí špecifického výrobcu. Keď výrobca vyrába menej než 500 vozidiel ročne, tretím znakom je vždy 9. S cieľom identifikácie takých výrobcov, pridelí vyššie uvedený príslušný orgán tiež tretí, štvrtý a piaty znak tretej časti; ê 2006/27/ES čl. 2 a príloha II 3.1.1.2. druhá časť sa skladá zo šiestich znakov (písmen alebo číslic), ktoré slúžia k opísaniu všeobecných charakteristík vozidla (typ, variant a v prípade mopedov verzia); každá charakteristika môže byť reprezentovaná niekoľkými znakmi. Ak výrobca nepoužije jeden alebo viac týchto znakov, nevyužité miesta sa musia vyplniť podľa voľby alfabetickými alebo numerickými znakmi, ktorých výber sa ponecháva na výrobcovi; ê 93/34/EHS 3.1.1.3. tretia časť je zložená z ôsmich znakov, z ktorých štyri posledné musia byť numerické, a v spojení s ostatnými dvoma sekciami musí umožniť jasnú identifikáciu jednotlivého vozidla. Akékoľvek nevyužité miesto musí byť vyplnené nulou, aby bol splnený požadovaný celkový počet znakov; ê 1999/25/ES čl. 1 a príloha bod 3 3.1.2. pokiaľ je to možné, musí byť identifikačné číslo vozidla vyznačené v jedinom riadku. Začiatok a koniec tohto riadku musí byť označený symbolom, ktorým nie je ani arabské číslo, ani veľké latinské písmeno a ktorý nemôže byť s nimi zamenený; z technických dôvodov môže byť výnimočne tiež vyznačené v dvoch riadkoch. V tomto prípade však žiadna z troch častí nesmie byť rozdelená na dva riadky a začiatok a koniec každého riadku musí byť označený symbolom, ktorým nie je ani arabské číslo, ani veľké latinské písmeno a ktorý nemôže byť s nimi zamenený; je tiež prípustné umiestniť takýto symbol medzi troma časťami na jednom riadku (bod 3.1.1); medzi znakmi nesmie byť medzera. ê 93/34/EHS 4. ZNAKY 4.1. Latinské písmená a arabské čísla sa musia použiť pre všetky označenia uvedené v bodoch 2. a 3. Avšak latinské písmená použité v informácii podľa bodu 2.1.1, 2.1.3 a 3. musia byť veľkými písmenami. 4.2. V identifikačnom čísle vozidla: 4.2.1. je zakázané použitie písmen I, O a Q alebo pomlčiek, hviezdičiek a ostatných špecifických znakov; 4.2.2. minimálna výška písmen a číslic má byť nasledovná: 4.2.2.1. 4 mm pre znaky vyznačené priamo na karosérii, ráme a inej podobnej nosnej konštrukcii vozidla; 4.2.2.2. 3 mm pre znaky vyznačené na štítku výrobcu. Doplnok 1 Vzor štítku výrobcu Vzor uvedený nižšie nemá žiadny vplyv na informácie skutočne uvedené na štítkoch výrobcu, ani na rozmery samotných štítkov, číslic alebo písmen. Uvádza sa len ako príklad. Doplnkové informácie uvedené v bode 2.3 môžu byť vyznačené dole alebo po stranách požadovaných informácií v nasledovnom obdĺžniku. [pic] Legenda: V hore uvedenom vzore štítku príslušného vozidla bol vyrobený „Stella Fabbrica Motocicli“ a bol typovo schválený v Taliansku (e3) pod číslom 5364. Identifikačné číslo (3GSKLM3AC8B120000) poskytuje nasledovné informácie: - prvá časť (3GS): - 3: geografická oblasť (Európa); - G: štát v rámci geografickej oblasti (Nemecko); - S: výrobca (Stella Fabbrica Motocicli); - druhá časť (KLM3AC): - KL: typ vozidla; - M3: variant (karoséria vozidla); - AC: verzia (motor vozidla); - tretia časť (8B120000): - 8B12: identifikácia vozidla a kombinácia dvoch ďalších častí identifikačného čísla; - 0000: nevyužité miesta, ktoré boli vyplnené 0, aby sa dosiahol celkový požadovaný počet znakov. Statická hladina zvuku je 80 dB(A) pri 3 750 ot/min. ê 93/34/EHS (prispôsobené) Doplnok 2 Informačný dokument vzhľadom na povinné označenie pre dvoj- alebo trojkolesové motorové vozidlo (má byť priložený k žiadosti o typové schválenie komponentu ES, keď sa predkladá samostatne od žiadosti o ES typové schválenie ES vozidla) Poradové č. (pridelené žiadateľom): . . . . . . . . . . . . . . . . . . . . . . . . . . . . . . . . . . . . . . . Žiadosť o typové schválenie komponentu ES vzhľadom na povinné označenie pre typ dvoj- alebo trojkolesového motorového vozidla musí obsahovať informácie uvedené podľa časti I písmena A prílohy II smernice Ö 2002/24/ES Õ: - 0.1, - 0.2, - 0.4 až 0.6, - 9.3.1 až 9.3.3. ê 93/34/EHS Doplnok 3 Názov úradu | Osvedčenie ES o typovom schválení komponentu vzhľadom na povinné označenia pre typ dvoj- alebo trojkolesových motorových vozidiel VZOR Protokol č ................................. technickej služby .................................. dátum ............................ typové schválenie komponentu ES č: .................................. Rozšírenie č.: ........................... 1. Obchodná značka alebo názov vozidla: …………………………………………... 2. Typ vozidla: .............................................………………………………………. 3. Meno a adresa výrobcu: ………………………………………………………... …………………………………………………………………………………... 4. Meno a adresa zástupcu výrobcu (ak je): ………………………........……….... …………………………………………………………………………………... 5. Dátum odovzdania vozidla na testy: …………………………………………….. 6. typové schválenie komponentu ES udelené/zamietnuté1: 7. Miesto: …………………………………………………………………………… 8. Dátum: ……………………………………………………………………………. 9. Podpis: ……………………………………………………………………………. _________________ 1 Nehodiace sa prečiarknuť. | _______________ é PRÍLOHA II Časť A Zrušená smernica so zoznamom neskorších zmien a doplnení (v zmysle článku 5) Smernica Rady 93/34/EHS (Ú. v. ES L 188, 29.7.1993, s. 38) | Smernica Komisie 1999/25/ES (Ú. v. ES L 104, 21.4.1999, s. 19) | Smernica Komisie 2006/27/ES (Ú. v. ES L 66, 8.3.2006, s. 7) | Iba odkazy v článku 2 a v prílohe II | Časť B Zoznam lehôt na transp ozíciu do vnútroštátneho práva a uplatňovanie (v zmysle článku 5) smernica | lehota na transpozíciu | dátum uplatňovania | 93/34/EHS | 14. december 1994 | 14. jún 1995 | 1999/25/ES | 31. december 1999 | 1 január 2000(*) | 2006/27/ES | 31. december 2006(**) | 1 január 2007 | (*) V súlade s článkom 2 smernice 1999/25/ES: ,,1. S účinnosťou od 1. januára 2000, nesmú členské štáty z dôvodov týkajúcich sa povinného označenia: - odmietnuť udeliť typu dvoj- alebo trojkolesového vozidla ES typové schválenie, - zakázať registráciu, predaj alebo uvedenie do prevádzky dvoj- alebo trojkolesových motorových vozidiel, ak povinné označenia spĺňajú požiadavky smernice 93/34/EHS, zmenené a doplnené touto smernicou. 2. S účinnosťou od 1. júla 2000 členské štáty musia odmietnuť udeliť ES typové schválenie akémukoľvek typu dvoj alebo trojkolesového motorového vozidla z dôvodov týkajúcich sa povinného označenia, ak nie sú splnené požiadavky smernice 93/34/EHS, zmenené a doplnené touto smernicou.“ (**) V súlade s článkom 5 smernice 2006/27/ES: ,,1. Pokiaľ ide o dvoj- a trojkolesové vozidlá, ktoré spĺňajú ustanovenia smerníc [...], 93/34/EHS, [...] zmenených a doplnených touto smernicou, členské štáty na základe príslušnej smernice neodmietnu udelenie typového schválenia ES a nezakážu registráciu, predaj alebo uvedenie takéhoto vozidla do prevádzky s účinnosťou od 1. januára 2007. 2. S účinnosťou od 1. júla 2007 členské štáty odmietnu na základe príslušnej smernice udelenie typového schválenia ES akémukoľvek novému typu dvoj- alebo trojkolesového motorového vozidla, ktoré nespĺňa ustanovenia smerníc [...], 93/34/EHS, [...] v znení zmien a doplnení tejto smernice.“ _________________ PRÍLOHA III Tabuľka zhody smernica 93/34/EHS | táto smernica | Články 1, 2 a 3 | Články 1, 2 a 3 | Článok 4, odsek 1, prvý a druhý pododsek | — | Článok 4, odsek 1, tretí pododsek | Článok 4, odsek 1 | Článok 4, odsek 1, štvrtý pododsek | — | Článok 4, odsek 2 | Článok 4, odsek 2 | — | Článok 5 | — | Článok 6 | Článok 5 | Článok 7 | Príloha | Príloha I | — | Príloha II | — | Príloha III | _____________ [1] KOM(87) 868 PV. [2] Pozri prílohu 3 časti A záverov. [3] Realizovaný v súlade s oznámením Komisie Európskemu parlamentu a Rade – Kodifikácia acquis communautaire, KOM(2001) 645 v konečnom znení. [4] Pozri prílohu II, časť A tohto návrhu. [5] Ú. v. EÚ C [...], [...], s. [...]. [6] Ú. v. EÚ C [...], [...], s. [...]. [7] Ú. v. ES L 188, 29.7.1993, s. 38. Smernica naposledy zmenená a doplnená smernicou Komisie 2006/27/ES (Ú. v. EÚ L 66, 8.3.2006, s. 7). [8] Pozri prílohu II, časť A. [9] Ú. v. ES L 124, 9.5.2002, s. 1. Smernica naposledy zmenená a doplnená smernicou Rady 2006/96/ES (Ú. v. EÚ L 363, 20.12.2006, s. 81). [10] Ú. v. ES L 42, 23.2.1970, s. 1.